ชิกุจิ โซว (SIG Sauer P226)

* ข้อมูลตัวละคร
* ข้อมูลอาวุธประจำตัวละคร
* รวมรูปภาพ
* ข้อมูลบทพูดของตัวละคร
* ข้อมูลพัฒนาการเลเวล

รหัสประจำตัวนักเรียน : **001**
**ชิกุจิ โซว
(司口 霜)**

SIG Sauer P226
ปืนพก (Handgun)

**ชิกุจิ โซว** (司口 霜, Sou Shiguchi) คือหนึ่งในตัวละครจากเกม Shooting Girl ตัวแทนของปืนพก SIG Sauer P226 ซึ่งเธอคือ 1 ใน 3 ตัวละครเริ่มต้นที่เราสามารถเลือกเล่นได้ตอนเริ่มเกม

 เกี่ยวกับตัวละคร

***"แค่มี P226 จากสวิสเซอร์แลนด์ก็พร้อมลุยแล้วล่ะ !!"***

— ชิกุจิ โซว, จากข้อมูลตัวละครในตัวเกม

### ประวัติย่อที่ปรากฎในเกม

ปี 2 ห้อง 4 เลขที่นั่ง 9

ส่วนสูง 158 เซนติเมตร รูปร่างสมส่วน  เคลื่อนไหวได้อย่างคล่องตัว และไม่จำเป็นต้องสวมอุปกรณ์ใด ๆ เพราะจะทำให้การเคลื่อนที่ช้าลง  เธอแค่เข้าใกล้ข้าศึกโดยไม่ให้รู้ตัวแล้วจัดการให้อยู่หมัดในทันทีก็พอแล้ว สามารถปฏิบัติการทางลับได้ดี  แถมยังอยู่ชมรมกรีฑา และถนัดกีฬากระโดดสูงข้ามคานอีกด้วย

### ข้อมูลประจำตัว

* **ระดับความหายาก** : 3 ดาว
* **อาวุธประจำตัว** : SIG Sauer P226
* **ระยะหวังผล** : 1-2 ช่อง
* **พื้นที่ชำนาญการ** : สงครามกลางเมือง
* **ทักษะประจำตัว** : **サイレントムーブ (Silent Move)**
เมื่อให้เธอเป็น Leader (ประจำการเป็นผู้บังคับหมวด/อยู่ช่องที่ 1) จะเพิ่มอัตราการหลบหลีก 3% ให้กับทุกคนในหมวดตั้งแต่เริ่มเกม

### บุคลิกและอุปนิสัย

* **สัดส่วน** : 86-57-88
* **อุปนิสัย** : ร่าเริง มีความมั่นใจในตัวเองสูง ขี้อายเป็นบางครั้ง

## ข้อมูลอื่น ๆ

* เธอคือตัวละครแมสคอตของเกม Shooting Girl
* ชื่อ **โซว (霜)** มีความหมายว่า *"น้ำแข็ง"*
* นามสกุล **ชิกุจิ (司口)** เป็นนามสกุลที่มีอยู่จริง แต่ไม่ได้มีความหมายโดยตรง สันนิษฐานว่าอาจมีที่มาจากการเทียบเคียงกับคำว่า **SIG** ที่เป็นตัวย่อของ Schweizerische Industrie Gesellschaft ซึ่งเป็นชื่อของบริษัทที่ผลิตปืนพก SIG Sauer P226 เนื่องจาก SIG จะอ่านออกเสียงแบบโรมันจิว่า *"Shigu"*
* คุณ *มัตสึอิ เอริโกะ* คือผู้ให้เสียงตัวละครเดียวกับ **มิโยชิ ยุย** เลขานุการประจำโรงเรียน และ **คิคุซากิ อากิ** นักร้องประจำห้องชมรมดนตรี ในเกม **Shooting Girl** รวมถึงยังเป็นผู้ขับร้องเพลง **Ashita no Uta (ท่วงทำนองของวันพรุ่งนี้)** ซึ่งเป็นเพลงเปิดตัวและเพลงสนับสนุนการรบของเกม **Shooting Girl** อีกด้วย
* นอกจากนี้คุณ *มัตสึอิ เอริโกะ* คือผู้ให้เสียงตัวละคร **คามิยะ นาโอะ** จาก **THE IDOLM@STER Cinderella Girls** และ **อิซึสึ** กับ **คานาโกะ** จาก **Log Horizon**

## เกี่ยวกับอาวุธประจำตัวละคร

***"ปืนพกที่ประจำการอยู่ในหน่วยรบพิเศษของหลายประเทศ"***

— SIG Sauer P226

SIG Sauer P226

### ข้อมูลสเปค

* **ผู้ผลิต** : Schweizerische Industrie Gesellschaft
* **น้ำหนักพร้อมยิง** : 0.964 กิโลกรัม (บรรจุซองกระสุนมาตรฐาน)
* **ความยาวตัวปืน** : 19.6 เซนติเมตร
* **ความยาวลำกล้อง** : 11.2 เซนติเมตร
* **ขนาดกระสุน** : 9 x 19 mm. Parabellum / .40 S&W / .357 SIG / .22 Long Rifle
* **ระบบปฏิบัติการ** : ระบบแรงสะท้อนถอยหลัง (Recoil Operated)
* **ความจุของซองกระสุน** : 10, 12, 13, 15 นัด (.40 S&W) / 10, 15, 17, 18, 20 นัด (9 mm. Parabellum) / 10 นัด (.22)

### ประวัติปืนที่ปรากฎในเกม

เป็นปืนพกที่ผลิตขึ้นในปี ค.ศ. 1980 (พ.ศ. 2523) โดยบริษัทผลิตอาวุธสัญชาติสวิส  ประสิทธิภาพโดยพื้นฐานสามารถใช้งานได้แม้ว่าจะแช่ในน้ำหรือจุ่มโคลนอยู่นานแค่ไหนก็ตาม !! จึงทำให้เป็นปืนที่ได้รับความนิยมไปทั่วโลกและมีเสียงตอบรับที่ดี  ซึ่งในช่วงเวลาเดียวกันนี้เองที่กองทัพสหรัฐอเมริกาได้มีการทดสอบปืนพกที่จะนำมาใช้แทน M1911 นั้น พบว่าประสิทธิภาพของมันเกินราคาจนสามารถผ่านการทดสอบได้อย่างไม่มีข้อกังขาใด ๆ อ้อ จริงสิ !! รู้สึกว่าปืนกระบอกนี้ก็นิยมใช้กันอย่างมากในกองกำลังป้องกันตนเองทางทะเลญี่ปุ่นและหน่วยจู่โจมพิเศษของกรมตำรวจญี่ปุ่นด้วยนะ

## รวมรูปภาพ

### สถานภาพต่าง ๆ

ภาพต่อไปนี้คือภาพของตัวละครในสถานะต่าง ๆ ที่เกิดขึ้นในเกม

สภาพปกติสภาพ Break 1สภาพ Break 2
### ภาพอื่น ๆ ที่เกี่ยวข้อง

ภาพต่อไปนี้คือภาพของตัวละครในสถานการณ์ต่าง ๆ ภายในเกม

## ตารางคำพูดของตัวละครที่ปรากฎในเกม

* ประโยคทั่วไป
* เลื่อนขั้นครั้งที่ 1
* เลื่อนขั้นครั้งที่ 2
* ความสนิทสนม

## ตารางพัฒนาการค่าสถานะต่าง ๆ

**^^ตัวเลข** หมายถึง ค่าสถานะที่สูงที่สุดเมื่อเทียบกับตัวละครเลเวลเดียวกัน ประเภทเดียวกัน ในทุกระดับความหายาก

**vvตัวเลข** หมายถึง ค่าสถานะที่ต่ำที่สุดเมื่อเทียบกับตัวละครเลเวลเดียวกัน ประเภทเดียวกัน ในทุกระดับความหายาก

**\*\*ตัวเลข** หมายถึง ค่าสถานะที่สามารถเพิ่มได้จากการฝึกพิเศษเท่านั้น

## ดูเพิ่มเติม

* SIG Sauer P226 ใน Wikipedia
* Twitter ของคุณ มัตสึอิ เอริโกะ ผู้ให้เสียงของ ชิกุจิ โซว
* pixiv ของคุณ Yone ผู้ออกแบบตัวละคร ชิกุจิ โซว